Blackheart

Blackheart ialah album studio kedua dan terakhir oleh penyanyi wanita Malaysia, Amanda Imani. Ia dikeluarkan pada 14 November 2014 oleh label miliknya, Amanda Imani Productions. Album ini merupakan album bahasa Inggeris pertamanya.

Latar belakang
Berbanding dengan album terdahulu, Blackheart menonjolkan kematangan bakat Amanda Imani yang mana kesemua 7 lagu dalam album ini dicipta sendiri oleh beliau yang turut menulis lirik. Biarpun tajuk album ini dianggap 'gelap' dan berbaur kontroversi, Amanda berkata mengenai album ini: "Saya mahu Blackheart menjadi bukti kepada masyarakat bahawasanya wanita mempunyai naik turunnya tetapi wanita tetap tabah untuk teruskan kehidupan dan terus belajar. Di setiap tahap yang kita lalui, kita tempuhi cabaran dan kejayaan, ada dan hilang seseorang itu adalah perkara biasa. Ia berpaksikan kepada nilai kepercayaan kepada diri sendiri untuk pejalanan hidup yang bermakna. Kepuasan adalah rekaan minda, perasaan yang membentuk kita sebagai manusia,”.

Keluaran dan promosi
Blackheart dikeluarkan pada 14 November 2014 dengan majlis pelancaran album diadakan di kedai buku Borders, The Curve, Mutiara Damansara.

Bagi mempromoskan album ini, Amanda telah mengambil inisiatif dengan menyerahkan sebahagian daripada hasil jualan album Blackheart untuk tujuan amal dengan kerjasama kedai buku Borders Malaysia dan kafe Starbucks Malaysia, yang mana ia akan disumbangkan kepada Malaysian Independent Animal Rescue (MIAR) dan ‘Make A Wish Malaysia’ bagi membantu kanak-kanak yang memerlukan.

Selain itu, beliau turut mengadakan persembahan khas di No Black Tie, Kuala Lumpur pada 25 Januari 2015 bagi mempromosikan Blackheart.

Tiga lagu dari album Blackheart telah dikeluarkan sebagai single, iaitu "Like a Boss" yang dikeluarkan sebagai single pertama pada 2012, iaitu hampir dua tahun sebelum ini dikeluarkan. Kemudian diikuti oleh single kedua, "Billionaire Boy" dan single ketiga, "Next Generation". "Like a Boss" dan "Billionaire Boy" dimuatkan sebagai trek bonus untuk album ini.

Senarai runut

Sejarah keluaran

Rujukan

Album 2014
Album Malaysia tahun 2014
Album Amanda Imani